Rikunarita-ORG/Wikinium huggingface dataset:
# Murmandl

| Murmandl |
| --- |
|
Oipmmurmandl (*Marmota marmota*)
 |
| Systematik |
|

|  |  |
| --- | --- |
| *Ordnung:* | Nagetiere (Rodentia) |
| *Untaordnung:* | Hörnchenverwandte (Sciuromorpha) |
| *Famij:* | Hörnchen (Sciuridae) |
| *Unterfamij:* | Erdhörnchen (Xerinae) |
| *Tribus:* | Echte Erdhörnchen (Marmotini) |
| *Goddung:* | Murmandl |

 |
| Wissnschoftlicha Nama |
| *Marmota* |
| Blumenbach 1779 |

Murmandl
As **Murmandl** oda **Meaml**, aa **Mankerl** oda **Mankei** (*Marmota marmota*) is a bis 50 cm grouss Nogeviech, des wo zmoast im Gebiag lebt, voa oim in die Oipn. Es lebt unta da Eadn und hoit an langa Wintaschlof.

Murmandl san a Eiszeitrelikt. Friaa homs in da Steppn glebt. Se braucha oba de Kejtn, mit Hitzn kemans ned zrecht; deswegn hom sa si heit bei uns heit in Hochoipmgegendn zruckzogn.

## Nutzung

Murmandl san friaa oft gessn worn. As Kocha is oba recht aufwändig, wei de Fettn graisle schmeckt und deswegn zeascht wegdoa wean muass.

De Fettn vom Murmandl wead aa ois Soibm gnutzt, de wo gengas Rheima und andane Krangadn hejffa sui.

## Galerie

Es gibt an Hauffa vaschiedane Murmandl-Artn, oans davo is des Oipmmurmandl.

* Gejbbauchmurmandl (*M. flaviventris*)
* Woidmurmandl (*M. monax*)
* Oipmmurmandl (*M. marmota*)
* A Woidmurmandl aus Wyoming

## Im Netz

* **Commons: Murmandl** – Oibum mit Buidl, Videos und Audiodateien
* Murmandl im Natur-Lexikon
* Murmandl am Hokenig/Soizburg Video auf YouTube
# Greil

| ' |
| --- |
|
A Greil (Glair, Gleyr)
 |
| Systematik |
|

|  |  |
| --- | --- |
| *Ibaordnung:* |  |
| *Ordnung:* | Någer (Rodentia) |
| *Famij:* | Bilche (Gliridae) |
| *Goddung:* | Siebmschläfer (*Glis*) |
| *Oart:* | Greil, Gleier (*Glis glis*) |
| *Unteroart:* |  |

 |

Die **Grail** oder der **Glair** / **Gleyr** (je nåchn lokaln Dialekt in Siidtirol) isch a Någer (Familie Bilche), oberseits silbergrau, a pissl kleaner wia an Oachkatzl, mit an puschign lången Schwoaf unt långe Håår af der Schnauz. Mit ihmene groaßn Augn schaugn sie gånz simpatisch unt unschuldig aus. Die Greiln fréssn Obst, Weimer (Traubm) unt Nussn unt sein déswégn pa die Pauern nét peliap; sie mégn åber aa Schwammlen, Vógloa, Nussn unt verschiedne Såmen, Insektn unt går kloane Végl. Sie kénnen guat kraxlen unt, sein flingg unt håltn sich in die Feldhittn unt in Unterdåch (Dachpódn) va die Haiser auf. Man kriagg sie nét leicht zu ségn, weil sie nåchtaktiv sein, aber man heart sie in der Nåcht in Unterdåch um só pésser, weil sie klumpern as wia der Taifl.

## Vermeahrung unt Verminderung

Nåch an Mónat Tragzeit kriagn sie in August / Setémer va 4 pis 11 nåckete Junge. Gfréssn wern die Greiln va die Ailn unt åndere Greifvégl, va die Mårder. Óftramål (manchmal) måcht sich der Méntsch zun Feint. In zache Winter kénnen die Viecher aa zugrunt geahn.

## Begriff im Volksmund

Im Volksmund werd oft dr Begriff: "Fett wia a Greil" oder a "Foast wia a Greil" gebraucht. Des kimb doher, dass Greilen bevor sie in Winterschlof holten sich a Fettschicht ounfressen und desholb richtig dick wern, bsunders dr Hols. Desholb werd bei Menschen de wos viel zuanemmen in a kurzer Zeit, gsog: Du bisch foast wia a Greil!

## Der Nåmen

Die Pezeichnung Glair kimp ausn lateinischn glis, gliris. „Grail“ isch wahrscheinlich an Åpéndrung derzua. Die schriftdeitsche Pezeichnung „Siebenschläfer“ pedaitet vielleicht, dass die Viecher in Gruppm in Winterschlåf håltn; éfter heart man die Moanung, dass sich der Nåmen af siebm Mónat Winterschlåf peziacht.
# Amerikanischa Bison

Animation mit Buidln vom Eadweard Muybridge
Assiboine Indiana auf da Biffejogd
Amerikanische Bison
Da **Amerikanische Bison** (*Bison bison*), aa **Indiana-Biffe** oda nua **Biffe** (englisch: *buffalo*), is a wuids Rinviech, des wo in Noadamerika amoi weit vabroadt woa. Zamma mitm eiropäischn Wisent gheata zua Gottung vo de Bison.

Da Biffe eareicht a Schuitaheh vo 1,80 m. Da Bulle wead ebba 3,6-3,7 m long. Da Amerikanische Bison is des gresste noadamerikanische Spoviech.

## Indiana Biffe

Fia de noadmerikanischn Indiana vo da Prärie woa da Bison de Grundlog fias gonze Lem. Jeds Tei vom Biffe is gnutzt woan.

Voa da Eifiarung vo de Ressa in Noadamerika hod ma de Bisons in Treibjogdn in Obgrind stiazn lossn. Des hod dazua gfiat, dass ma oft vui mea Viecha umbrocht hod, ois wia ma zum Lem braucht hod. Mit Ressa hod ma nacha a oanzlne Bisons jogn kena.

Vo 1820 bis 1860 hom de Weißn ebba 30 Milliona Biffe daschossn und damit an Bison praktisch ausgrott ghobt. Nua a boa Dutzend Biffe hom im Yellowstone-Nationalpark iwalebt.

## Heitige Situation

Heit gibts wieda tausende Biffe. Vui davo lem no imma im Yellowstone. Indiana und Weiße hom ogfongt Bisons z zichtn. Bisonfleisch wead aa in Eiropa imma beliabta.

## Literatua

* Anne Matthews: *Where the Buffalo Roam: Restoring America's Great Plains*, TBS The Book Service Ltd; Reprint 1993, ISBN 978-0-8021-3339-7

## Im Netz

 **Commons: Amerikanischer Bison** – Oibum mit Buidl, Videos und Audiodateien
* *Bison bison* in da Rotn Listn vo de gfäadatn Oatn vo da *International Union for Conservation of Nature and Natural Resources (IUCN)* 2008. Eingestellt von: C. Gates, K. Aune, 2008. Ogruafen am 31. Dezemba 2008
* The National Bison Association (englisch)

*Kursiver Text*